รวบ 2 ผัวเมียแก๊งค้ามนุษย์หนีหมายจับ แฉเจอ ตร.งัดบัตรนักข่าว นสพ.โชว์
เครดิตภาพ : ตำรวจ ศฝร.บช.น.,ตำรวจ ศฝร.บช.น.ตามรวบ 2 ผัวเมียแสบ ผู้ต้องหาหนีหมายจับคดีธุระจัดหาค้าประเวณี หลังซุกตัวหอพักย่านงามวงศ์วาน แฉพฤติกรรมกร่าง โชว์บัตรประจำตัวผู้สื่อข่าว ทีมเฉพาะกิจ นสพ. เมื่อถูก จนท.เรียกตรวจ,วันนี้ 9 มี.ค. 60 พล.ต.ต.สมพงษ์ ชิงดวง รอง ผบช.น.ในฐานะ ผอ.ศพดส.น. สั่งการให้ พ.ต.อ.อุเทน นุ้ยพิน ผกก.ศฝร.บช.น. พร้อมกำลังจับกุม นายณภัทร พุทธรักษา อายุ 54 ปี และนางนาถนภา บุตรชา อายุ 52 ปี ผู้ต้องหาตามหมายจับคดี เป็นธุระจัดหา ล่อไปหรือชักพาไปเพื่อบุคคลนั้นกระทำการค้าประเวณี และร่วมการค้ามนุษย์โดยแสวงหาผลประโยชน์จากการค้าประเวณี รวมทั้งยังเป็นผู้ต้องหารายสำคัญ คดีค้ามนุษย์ ลำดับที่ 12 ตามบัญชีของ บช.น. จับได้ที่หอพักแห่งหนึ่งภายในซอยงามวงศ์วาน 23 ต.บางเขน อ.เมืองนนทบุรี,จากการสอบสวนผู้ต้องหาทั้งคู่ พบว่านายณภัทร มีอาชีพขับรถแท็กซี่ พร้อมกับทำตัวเป็นนายหน้าคอยติดต่อหาลูกค้า ส่วนนางนาถนภา ภรรยาทำหน้าที่คอยพาเด็กไปส่ง โดยเมื่อเดือนพฤษภาคม 2556 เจ้าหน้าที่ตำรวจ สน.สายไหม จับกุมผู้ต้องหาทั้งสองได้ขณะนำเด็กมาส่งให้ลูกค้าเพื่อค้าประเวณี ต่อมา ในชั้นอัยการผู้ต้องหาได้หลบหนีในชั้นประกันตัว จากนั้นจะใช้วิธีการเปลี่ยนที่พัก เปลี่ยนสีรถแท็กซี่ ให้เป็นสีอื่น ก่อนจะตามจับกุมได้ดังกล่าว จึงนำตัวส่ง สน.สายไหม ดำเนินคดีต่อไป,รายงานข่าวแจ้งว่า สำหรับ นายณภัทร จะพกบัตรประจำตัวผู้สื่อข่าว ระบุทีมเฉพาะกิจ ของ นสพ.ฉบับหนึ่งไว้ เพื่อคอยแสดงกับเจ้าหน้าที่ตำรวจเมื่อถูกเรียกตรวจด้วย.
ตำรวจ ศฝร.บช.น.ตามรวบ 2 ผัวเมียแสบ ผู้ต้องหาหนีหมายจับคดีธุระจัดหาค้าประเวณี หลังซุกตัวหอพักย่านงามวงศ์วาน แฉพฤติกรรมกร่าง โชว์บัตรประจำตัวผู้สื่อข่าว ทีมเฉพาะกิจ นสพ. เมื่อถูก จนท.เรียกตรวจ
ค้ามนุษย์,แก๊งค้ามนุษย์,ค้าประเวณี,หนีหมายจับ,บัตรนักข่าว